Source: https://docplayer.fi/110936257-Maatalouden-monivaikutteinen-kosteikko.html
Timestamp: 2020-01-21 21:03:57+00:00
Document Index: 23681709

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Maatalouden monivaikutteinen kosteikko - PDF Ilmainen lataus
Download "Maatalouden monivaikutteinen kosteikko"
1 Anni Karhunen, Ilkka Myllyoja, Ari Sallmén Varsinais-Suomen ELY-keskus > Vesi > Vesiensuojelu > Maatalous Hyvään kosteikkoon kuuluu polveilevaa reunaa, niemekkeitä ja saarekkeita sekä vaihtelevan syvyisiä alueita. Kasvillisuus yleensä syntyy luonnostaan. Anni Karhunen Maatalouden monivaikutteinen kosteikko Kosteikko on ojan, puron tai muun vesistön osa tai alue, joka on suuren osan vuodesta veden peitossa ja muulloinkin kosteaa, ja jossa kasvaa vesi- ja kosteikkolajistoa. Monivaikutteinen kosteikko on ympäristö, joka edistää vesiensuojelun lisäksi muitakin päämääriä. Kosteikkoympäristö voi muodostua monenlaisista rakenteista tai toimenpiteistä, kuten erilaiset altaat, vanhojen uomastojen muutokset, padot, tulva-alueiden palauttaminen tai säilyttäminen, eroosiosuojaukset ja kalataloudelliset kunnostukset. Monivaikutteiset kosteikot tuottavat useita ympäristöhyötyjä: Kosteikkojen päätavoite on maatalouden vesiensuojelu eli valumavesien puhdistus. Kosteikot ovat mukana myös vesienhoidon toimenpideohjelmassa yhtenä maataloussektorin toimenpiteenä. Kosteikot pidättävät ravinteita ja kiintoainetta vähentäen vesistöjen rehevöitymistä. Kosteikkokasvillisuus käyttää veteen liuenneita ravinteita, fosforia ja typpeä kasvukaudella ja veden elävät mikrobit muuttavat veden ja pohja-aineksen typpeä typpikaasuksi. Fosfori pidättyy kosteikossa lähinnä kiintoaineksen laskeutumisen kautta. Kosteikot myös vähentävät vesiuomien eroosiota, huippuvirtaamia sekä tulvahaittoja ja niiden aiheuttamaa ravinnekuormitusta.
2 Kosteikkoympäristö lisää luonnon monimuotoisuutta tarjoamalla sopivan elinympäristön erilaisille kasveille ja eläimille. Riittävän laajat, matalaa aluetta ja paljon loivia rantoja ja reunoja sisältävät kosteikot ovat parhaita luontoarvoiltaan. Kosteiden elinympäristöjen eliölajisto on monipuolinen ja runsas, mitä vielä hyvällä hoidolla voidaan ylläpitää ja edistää. Kosteikot lisäävät purovesistöjen merkitystä eliöstön kulkureitteinä ja tarjoavat linnuille pesimispaikkoja. Myös veden laatua parantavat toimenpiteet hyödyttävät lajistoa. Kosteikkoaltaat ovat lisäksi oivallisia kasteluveden varastoja Kosteikkojen perustamisella ja ennallistamisella vaikutetaan virkistyskäyttöön monilla tavoilla. Hoidettu maaseudun vesimiljöö on viihtyisä, edistää lintuharrastusta, metsästystä, kalastusta ja ravustusta sekä mahdollistaa esimerkiksi uimisen ja melonnan, kun veden pinta pysyy pidempään korkealla kuivinakin jaksoina kosteikon ansiosta. Kosteikon vesipinta monipuolistaa hienosti myös maisemaa. Kosteikot voivat luoda lisäksi ympäristöön erityisen äänimaiseman; veden solina ja linnunlaulu lisääntyy alueella. Ojanotkoon perustetut kosteikkoaltaat sopivat myös maaseutumaisemaan. Anni Karhunen
3 Hyvä kosteikko Kosteikot perustetaan sinne, mistä kuormitusta tulee. Kosteikko toteutetaan ensisijaisesti patoamalla luontaisiin notko- ja painannepaikkoihin, tulva-alueille, pengerretyille kuivatusalueille taikka kunnostamalla vesiuoma luonnonmukaisen vesistörakentamisen tai kalataloudellisten periaatteiden mukaisesti. Padon avulla voidaan lisätä luonnonmukaista vedenpinnan vaihtelua. Tulva-alueet toimivat vesiä pidättävinä puskureina, joista vesi purkaantuu hitaasti alapuoliseen uomaan. Kosteikkoaltaalle hyvä paikka uomassa on sellainen, jossa virtausnopeus luontaisesti pienenee. Perustaminen toteutetaan erillisen suunnitelman mukaisesti. Ravinteikas fosforipitoinen pintamaa tulee poistaa ainakin pysyvästi veden peittämäksi jäävältä alueelta ja ehdottomasti silloin, jos toimenpide tehdään viljeltynä olleelle pellolle. Kosteikot ja tulva-alueet on perustettava niin, että ne pidättävät mahdollisimman tehokkaasti valuma-alueelta tulevaa kiintoaine- ja ravinnekuormitusta, ja useimmiten mahdollisimman suuri kosteikko valuma-alueeseensa nähden on vesiensuojelullisesti tehokkain. Pohjapato on käyttökelpoinen ratkaisu ja luonnonmukaisena mahdollistaa myös kalojen kulun. Kimmo Härjämäki Erilaisia vettä ohjaavia rakenteita kuten kannaksia, harjanteita ja saarekkeita voi olla myös veden pinnan alla lisäämässä veden viipymää ja kiintoaineen pidättymistä. Kosteikkoon tehdään aina kiintoainesta laskeuttava syvempi vesialue, joka on tyhjennettävissä sekä hoidon kannalta riittävät reuna- ja suoja-alueet. Lisäksi on tarpeen alue, johon vesi varastoituu tulvatilanteissa.
4 Tarvitaanko lupa? Kosteikon tai kostean elinympäristön perustaminen tai ennallistaminen ei saa haitata lähialueen viljeltyjen peltojen kuivatusta eikä aiheuttaa muutakaan haittaa ympäristölle. Vesiuomaan tai sen läheisyyteen tehtävää toimenpidettä suunniteltaessa onkin neuvoteltava kaikkien sen mahdollisen vaikutusalueen maanomistajien kanssa. Pienimuotoiset toimenpiteet eivät yleensä tarvitse lupaa, mutta jos kyseessä on vesistö (kohteen yläpuolinen valuma-alue >10 km2) tai kun on muuta epävarmuutta, kannattaa asiasta tiedustella alueellisesta ELY-keskuksesta ja tehdä ilmoitus. Pääsääntöisesti toimitaan kuten ojitusten yhteydessä eli ojitushankkeesta vastaavan on kirjallisesti ilmoitettava muusta kuin vähäisestä ojituksesta valtion valvontaviranomaiselle vähintään 60 vuorokautta ennen ojitukseen ryhtymistä. Luvista, vesirakentamisesta ja ojituksesta löytyy lisätietoja täältä: Maankuivatus ja ojitus (ymparisto.fi) Pienten vesirakennustöiden luvanvaraisuus (ymparisto.fi) Myös suojelualuerajaus ja uhanalaisen tai harvinaisen lajin esiintyminen alueella voivat rajoittaa kosteikkorakentamista. Natura 2000 alueille kosteikkoja ei pääsääntöisesti perusteta, mutta on jossain tapauksissa mahdollista, jos alueellinen ELY-keskus katsoo, että kosteikko toteuttaa alueen hoitosuunnitelmaa tai ei vaaranna luontoarvoja. Lisäksi luonnonmukainen tai sellaiseksi muuttunut uoma arvokas sinänsä ja siihen ei yleensä kannata alkaa mitään rakentamaan. Näistä voi kysellä alueellisen ELY-keskuksen luonnonsuojeluyksiköltä. Kosteikkoa ei pääsääntöisesti suositella rakennettavan pohjavesialueille, joista lisätietoja löytyy kunnista ja ELY-keskuksista. Myös jos alueella on mahdollisesti muinaisjäännöksiä, asia pitää tarkistaa Museovirastolta. Myös tien, rautatien tai sähkölinjan läheisyys sekä erilaiset maassa olevat putket, johdot ja kaapelit voivat vaikuttaa kosteikon rakentamiseen ja ne kannattaa selvittää suunnitteluvaiheessa. Maanomistajat avainasemassa Kosteikkojen perustamisessa maanomistajien näkemysten tärkeyttä ja huomioimista ei voi liikaa korostaa. Kosteikko on pysyvä rakenne ja vaikuttaa alueella monella tavalla. Maanomistajat, sekä kohteella että myös lähialueella, on hyvä ottaa mukaan jo ideointivaiheessa ennen kuin mitään suunnitelmaluonnosta on edes olemassa. Kosteikon suunnittelu Kosteikkosuunnitelman voi laatia itse tai laadituttaa sen ammattisuunnittelijalla. Kannattaa varautua myös maastomittauksiin, joita tarvitaan mm. padon vaikutusalueen määrittämiseen. Erityisesti veden nostoa suunniteltaessa huolelliset maastomittaukset ovat paikallaan. Suunnitelman sisällöstä ja muusta suunnitteluun liittyvistä asioista löytyy tietoa oppaista esim. Käytännön kosteikkosuunnittelu, jonka on julkaissut TEHO-hanke. TEHO-hanke 1/2012 Käytännön kosteikkosuunnittelu Suomen Riistakeskuksen vetämän Kotiseutukosteikko Life-hanke:
5 Ojaan rakennetussa kosteikossa on vedenlainen harjanne ja putket kosteikon jakavan tien alta varmistamassa suurten virtaamien aikaisen veden hallintaa. Ilkka Myllyoja, Anni Karhunen Kosteikkojen hoito Kosteikot, laskeutusaltaat ja pohjapadot sekä -kynnykset vaativat säännöllistä hoitoa ja kunnossapitoa, ja kosteikon toteuttajan täytyykin sitoutua siihen. Kohteesta riippuen tarpeelliset hoitotoimet ja niiden useus vaihtelevat. Esimerkkejä hoitotoimenpiteistä: ympäristön kasvillisuuden niitto, raivaus ja niittojätteen poiskorjuu altaaseen kertyvän lietteen määrän seuranta sekä lietteen poisto tarvittaessa rakenteiden tarkistus ja kunnossapito, romahtaneiden reunojen korjaus virtausta haittaavien oksien, roskien yms. poisto kasvillisuuden lisääminen kylvöllä tai istutuksin tarpeen mukaan liian tiheän kosteikon ranta- ja vesikasvillisuuden raivaus liettyneen rannan kunnostus linnunpönttöjen laittaminen ja pienpetopyynti Kosteikkoaltaan pohjalle kertyneen lietteen määrä on tarkistettava kerran vuodessa. Liete on poistettava kaivinkoneella tai lietepumpulla viimeistään silloin, kun allas alkaa täyttyä tai on vaara, että liete lähtee tulvan aikana liikkeelle, yleensä muutaman vuoden välein. Liete on ravinteikasta ja sopii levitettäväksi pellolle. Kosteikon kasvillisuus pidetään monipuolisena ja sopivan runsaana hoitotoimenpiteillä. Elinympäristössä on hyvä olla avoimia kohtia ja eläimille tarpeellisia suojapaikkoja sekä ravinteiden pidättymisprosesseille tarpeellinen määrä kasvillisuutta. Jos kosteikkoa niitetään, niittojätteet on vietävä pois kosteikkoalueelta. Poistetun kasvillisuuden voi käyttää rehuna tai esim. riistan ruokintaan. Kasvillisuuden hoitotoimet voidaan toteuttaa myös laiduntamalla, ellei siihen ole vesiensuojelullista estettä.
6 Mutkittelevat uomat lisäävät veden viipymää. Ilkka Myllyoja Kosteikkojen perustamisen ja hoidon rahoitus Kosteikkojen perustamista ja hoitoa on tuettu maaseudun kehittämisohjelman maatalouden ympäristötukijärjestelmästä, mutta tällä hetkellä ei ole tätä rahoitusta saatavissa. Uuden ympäristökorvausjärjestelmän suunnittelussa todennäköisesti kosteikot ovat mukana toimenpide-ehdotusvalikoimassa. Peltoalueiden peruskuivatuksen ohessa voi myös rakentaa kosteikkoja, ennallistaa uomia tai tulva-alueita ja tehdä laskeutusaltaita perkauksen haittoja ehkäisemään. Toimenpiteiden täytyy kuitenkin olla peruskuivatuksen päämäärien mukaisia ja tukea kuivatusta. Tähän myönnetään peruskuivatustukea, jota haetaan alueelliselta ELY-keskukselta ja hankkeisiin vaaditaan useampi kuin yksi hyödyn saaja. Luonnonmukaisella peruskuivatuksella ja jo perattujen ojien luonnonmukaisen kunnossapidon myötä voidaan saada aikaan samoja vesiensuojelutavoitteita kuin kosteikoilla ja ne ovatkin suositeltavia menetelmiä. Kosteikkojen perustamista on rahoitettu myös erilaisissa hankkeissa ja kosteikkoa suunnittelevan kannattaakin selvittää, onko lähialueella käynnissä vesiensuojelu- tai luonnon monimuotoisuusprojekteja. Myös metsäsektorilla ja riistanhoitotahoilla on kosteikkohankkeita. Luonnonmukaisesti perattu oja, jossa 2-tasouomaratkaisu. Tulvatasanteet hidastavat veden virtausta ja niille laskeutuu kiintoainesta. Syvempi uoma keskellä varmistaa kuivatuksen. Perkaustarve myös vähenee.
Kosteikkoja monelta kantilta
Kosteikkoja monelta kantilta Esityksen kuvat Mikko Alhainen, ellei toisin mainita Marko Muuttola Mikko Alhainen Erikoissuunnittelija, Suomen riistakeskus Esityksen sisältö: Mikä on kosteikko? Valuma-alue